**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, pamatojoties uz Covid-19 infekcijas izplatības seku pārvarēšanas likuma 24.pantu, kas nosaka, ka “Pasākumus ar Covid-19 izplatību saistītā valsts apdraudējuma un tā seku novēršanai un pārvarēšanai finansē no budžeta finansētajām institūcijām iedalītajiem valsts budžeta un pašvaldību budžetu līdzekļiem. Ministru kabinets pēc pamatota ministriju pieprasījuma var pieņemt lēmumu par valsts apdraudējuma seku novēršanas un pārvarēšanas pasākumiem, kā arī par finansējuma piešķiršanu no valsts budžeta programmas 02.00.00 "Līdzekļi neparedzētiem gadījumiem"". Rīkojuma projekta mērķis – piemaksu noteikšana Iekšlietu ministrijas sistēmas iestāžu amatpersonām ar speciālajām dienesta pakāpēm par darbu paaugstināta riska un slodzes apstākļos sabiedrības veselības apdraudējumā saistībā ar Covid-19 uzliesmojumu un seku novēršanu, izpildot Covid-19 infekcijas izplatības pārvaldības likuma un Ministru kabineta 2020. gada 9. jūnija noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr.360) prasības. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 30. janvārī Pasaules Veselības organizācijas ģenerāldirektors paziņoja, ka koronavīrusa izraisītās slimības Covid-19 uzliesmojums ir uzskatāms par starptautiskas nozīmes ārkārtas sabiedrības veselības apdraudējumu.Noteikumi Nr. 360 nosaka epidemioloģiskās drošības pasākumus, kas veicami, lai ierobežotu Covid-19 infekcijas izplatību. Ņemot vērā minēto, Iekšlietu ministrija ierosina noteikt piemaksas Valsts policijas un Valsts robežsardzes amatpersonām ar speciālām dienesta pakāpēm. *Valsts policija* veic šādus pasākumus:1. personu kontrole, kas pēdējo 14 dienu laikā uzturējušies kādā no Slimību profilakses un kontroles centa (SPKC) tīmekļvietnē publicētajām valstīm, uz kurām ir attiecināmi īpašie piesardzības un ierobežojošie pasākumi;2. tirdzniecības, ēdināšanas un izklaides vietu pārbaudes saistībā ar sejas masku lietošanu un darba laika kontroli;3. transportlīdzekļu vadītāju un pasažieru kontrole Latvijas Republikas teritorijā un Starptautiskajā lidostā “Rīga”, lai nodrošinātu no ārvalstīm iebraukušo un ielidojušo personu apliecinājumu kontroli (QR koda pārbaude);4. palīdzības sniegšana Neatliekamās medicīniskās palīdzības dienestam (NMPD) to uzdevumu veikšanā, kas saistīti ar Covid – 19;5. pastāvīgs monitorings attiecībā uz neatļautu publisku pasākumu organizēšanu;6. publisku vietu kontrole attiecībā uz pulcēšanās un distancēšanās ievērošanu;7. Covidpass sistēmā reģistrēto anketu kontrole un uzraudzība; 8. Covidpass sistēmas administrēšana un ierakstu koriģēšana;9. iedzīvotāju konsultēšana;10. medicīnas tūrisma pakalpojumu saņemošo personu kontrole.*Valsts robežsardze* veic šādus pasākumus:1. robežpārbaude personu grupām, kurām atļauta ārējās robežas šķērsošana;2. apliecinājumu iesniegšanas kontrole personu uzraudzības informācijas sistēmā (IECIS) robežšķērsošanas vietās visām ieceļojošajām personām no 2020.gada 12.oktobra;3. apliecinājumu izsniegšana un saņemšana (t.sk. iekļautās informācijas pārbaudi izvēles kārtībā) līdz 2020.gada11.oktobrim;4. apliecinājumu iesniegšanas IECIS kontrole pie iekšējām robežām imigrācijas kontroles ietvaros izvēles kārtībā no 2020.gada 12.oktobra;5. atbalsta sniegšana personām robežšķērsošanas vietās un pie iekšējām robežām apliecinājumu iesniegšanai IECIS, ja persona to nav izdarījusi pirms ieceļošanas Latvijā;6. individuālo pieprasījumu ārējās robežas šķērsošanai izskatīšana;7. informācijas apkopošana no IECIS un nosūtīšana Lietuvas un Igaunijas kompetentajām iestādēm Baltijas valstu memoranda izpildes ietvaros;8. sabiedrības konsultēšana par Latvijas valsts robežas šķērsošanu.Uz šo brīdi, veicot savus tiešos dienesta pienākumus, saskarsmē ar personām “uz pirmās līnijas”, Valsts policijā no 2020.gada 12.marta izolācijā atradušās 77 amatpersonas, no kurām 34 amatpersonām konstatēts pozitīvs Covid –19 tests, savukārt Valsts robežsardzē – 40 amatpersonas. Iekšlietu ministrijas sistēmas iestāžu amatpersonas līdzīgi kā mediķi šobrīd tiešā veidā ir iesaistīti darbā ar Covid – 19 riska grupām.*Papildu informācija:**Valsts policija:*1. Saskaņā ar Valsts policijas izdotu rīkojumu (rīkojums) Valsts policijas amatpersonas realizē papildus kontroles pasākumus par sabiedrībai publiski pieejamo telpu, svētku, piemiņas, izklaides, kultūras, sporta un atpūtas pasākumu (tai skaitā naktsklubu, diskotēku), sapulču, gājienu un piketu (atbilstoši likumā “Par sapulcēm, gājieniem un piketiem” minētajām definīcijām), reliģisko darbību, kas veicamas, pulcējoties. 2. Pasliktinoties epidemioloģiskajai situācijai valstī, Valsts policijai, iespējams, būs jānodrošina sabiedrisko kārtību un drošību mobilajos analīžu pieņemšanas punktos. Tajā pašā laikā Valsts policijas amatpersonas nodrošina reaģēšanu uz izsaukumiem par rīkojumā noteiktajiem pašizolācijas pārkāpumiem, kurus, iespējams, veikušas kontaktpersonas un inficētās personas. 3. Laika posmā no 2020.gada 13.marta līdz šim brīdim Valsts policijas darbinieki, reaģējot preventīvi, ir izbraukuši uz 107 332 ar rīkojuma neievērošanu saistīto iespējamo pārkāpumu veikšanas vietām. Par minēto noteikumu pārkāpumiem ir saņemti 6434 izsaukumi. Kopš 2020.gada 13.marta līdz 1.jūlijam ir sastādīti 4290 administratīvā pārkāpuma protokoli. Kopš Administratīvās atbildības likuma stāšanās spēkā līdz šim brīdim uzsākti 462 administratīvā pārkāpuma procesi.4. Valsts policijas darbinieki savas kompetences ietvaros sniedz palīdzību veselības aizsardzības iestādēm – karantīnas pasākumu veikšanā, ka arī ārstniecības iestādēm, ārstniecības personām, SPKC epidemiologiem un valsts sanitārajiem inspektoriem - to personu atvešanā un apsardzē, par kurām ir pietiekams pamats secināt, ka tās ir inficētas ar infekcijas slimībām (likums “Par policiju” 11.panta 3.punkts).5. Lielam inficēšanās riskam ir pakļauti arī izmeklētāji un operatīvie darbinieki (izmeklētāja procesuālo uzdevumu izpilde, noziedznieku aizturēšana, procesa dalībnieku piespiedu atvešana, speciālo izmeklēšanas darbību izpildīšana),  kuriem nav iespējams izvairīties no tieša kontakta ar kriminālprocesa dalībniekiem. Lai gan šobrīd tiek darīts viss, lai pēc iespējas tiktu izslēgts kontakts ar kriminālprocesa dalībniekiem, taču kriminālprocesos, kuros aizdomās turētajiem kā drošības līdzeklis ir piemērots apcietinājums vai aizturēti noziedznieki, darbu atlikt nav iespējams, jo apcietinājuma un aizturēšanas laiks ir strikti terminēts. Tāpat izmeklēšanas darbu nevar atlikt un pārtraukt, ja pastāv iespēja, ka var zust pierādījumi, piemēram, pie aizdomās turētā ir jāveic kratīšana (izņemšana), lai atrastu un izņemtu lietisko pierādījumu, nekavējoties klātienē ir jānopratina liecinieks, ja pastāv risks, ka viņš varētu tikt ietekmēts no aizdomās turētā puses. Ir situācijas, kad nekavējoties nozieguma laikā vai uzreiz pēc tā izdarīšanas operatīvajam darbiniekam ir jāaiztur noziedznieks. Šādās situācijās nav pat laika aizsardzības līdzekļu pielietošanai.6. Ņemot vērā faktisko darbinieku trūkumu Valsts policijā un to, ka jau esošais darbinieku skaits var strauji samazināties inficēšanas rezultātā, kā arī radušos nepieciešamību dienesta pienākumus veikt paaugstinātas slodzes un bīstamības apstākļos, pastāvošā situācija un tās turpmākā attīstība var tieši apdraudēt Valsts policijas tiešo funkciju un uzdevumu izpildi dažādu pārkāpumu konstatēšanā, novēršanā un  cīņā ar noziedzību.*Valsts robežsardze:*1. No 2020.gada 1.oktobra robežšķērsošanas vietās nodrošina ārējo robežu šķērsojošo kontroli, strikti ievērojot noteikumos Nr.360 “Epidemioloģiskās drošības pasākumi Covid-19 infekcijasizplatības ierobežošanai” noteiktās personu kategorijas, kurām ir atļauta ārējās robežas šķērsošana. Minētais norāda uz nepieciešamību ikreiz individuāli izvērtēt personas atbilstību iepriekš minētajām kategorijām, neatbilstības gadījumā pieņemt lēmumu par liegumu šķērsot ārējo robežu. Papildus jāatzīmē, ka, balstoties uz Robežsardzes likuma 15.panta piekto daļu, tiek vērtēti arī individuālie gadījumi, kas atbilst valsts interesēm, starptautiskajām normām un humāniem apsvērumiem, Valsts robežsardzes priekšniekam iesniedzot izvērtējumu individuāla lēmuma pieņemšanai. 2. Līdz 2020.gada 11.oktobrim nodrošināja apliecinājumu izsniegšanu un saņemšanu no visām ārējo robežu šķērsojošajām personām, saskaņā ar Ministru kabineta 2020.gada 9.jūnija noteikumu Nr.360 „Epidemioloģiskās drošības pasākumi Covid-19 infekcijas izplatības ierobežošanai” 38.panta prasībām.3. Saskaņā ar Covid-19 infekcijas izplatības pārvaldības likuma 51.panta trešo daļu Valsts robežsardze ir noteikta kā kompetentā iestāde administratīvā pārkāpuma procesa veikšanai par personai noteiktā pienākuma – iekļaut ziņas IECIS – nepildīšanu. Ievērojot minēto, Valsts robežsardze robežšķērsošanas vietās nodrošina visu ārējo robežu šķērsojošo personu kontroli attiecībā uz apliecinājuma iesniegšanas IECIS izpildi no 2020.gada 12.oktobra.4. Imigrācijas kontroles ietvaros pie iekšējām robežām tiek nodrošināta apliecinājuma iesniegšanas IECIS izpildes kontrole izvēles kārtībā no 2020.gada 12.oktobra.5. Ievērojot, ka uz elektronisku apliecinājumu aprites kārtību IECIS nebija noteikts pārejas periods un nepastāv iespējas apliecinājumu iesniegt papīra formātā, Valsts robežsardzes amatpersonu darbības virziens ir nevis sodīt, bet sniegt vispusīgu atbalstu Latvijā ieceļošajām personām, lai tiktu nodrošināta apliecinājuma iesniegšana IECIS.6. Tiek nodrošināta privātpersonu un juridisku personu iesniegumu izskatīšana attiecībā uz ārējās robežas šķērsošanas atļaujas saņemšanu individuālā kārtībā un oficiālu atbilžu sagatavošana. No 2020.gada 1.jūlija līdz 1.novembrim nodrošināta vairāk kā 900 iesniegumu aprite.7. Nodrošina sabiedrības konsultēšanu par Latvijas valsts robežas šķērsošanu. Piemēram, Valsts robežsardzes Operatīvās vadības pārvaldes Nacionālais koordinācijas centrs no 2020.gada marta līdz oktobrim vidēji diennaktī sniedza konsultācijas valsts robežšķērsošanas jomā uz 406 telefona zvaniem (atsevišķās dienās tika fiksēti ap 800 zvani). Papildus tika nodrošināta konsultēšana pa elektronisko pastu, vidēji diennaktī virs 300 e-pastiem. Nacionālais koordinācijas centrs izvērtē fizisku un juridisku personu iesniegumus par ārpuskārtas robežas šķērsošanu, lai atvieglotu Valsts robežsardzes priekšniekam pieņemt individuālus lēmumus; vidēji diennaktī –17 iesniegumi.**Rīkojuma projekts paredz:**1. Uzdevumu Finanšu ministrijai, pamatojoties uz Covid-19 infekcijas izplatības seku pārvarēšanas  likuma 24. pantu un ievērojot Valsts un pašvaldību institūciju amatpersonu un darbinieku atlīdzības likuma 15.panta pirmo daļu, no valsts budžeta programmas 02.00.00 “Līdzekļi neparedzētiem gadījumiem” piešķirt Iekšlietu ministrijai finansējumu, kas nepārsniedz 704 513 *euro*, lai nodrošinātu piemaksas no 2020. gada 1. oktobra līdz 2020. gada 30. novembrim Iekšlietu ministrijas padotības iestāžu amatpersonām ar speciālajām dienesta pakāpēm (turpmāk – amatpersona) par darbu paaugstināta riska un slodzes apstākļos sabiedrības veselības apdraudējumā saistībā ar Covid-19 uzliesmojumu un seku novēršanu. 2. Uzdevumu finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši 1.punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas dienas nav izteikusi iebildumus, veikt apropriācijas pārdali atbilstoši faktiski nepieciešamajam apmēram, kas nepārsniedz 1.punktā noteikto.3. Nosakot piemaksu, ievērot šādus kritērijus:3.1. amatpersona ir tiešā un uzskaitāmi pierādāmā saskarē ar Covid-19 inficētām vai iespējami inficētām personām vai ir iesaistīta testēšanas procesā;3.2. amatpersona ir tiešā un uzskaitāmi pierādāmā saskarē ar Covid-19 riska grupas pacientiem, kuriem nav apstiprināta slimība, bet ir jāievēro karantīna vai pašizolācija.4. Piemaksu aprēķināt no amatpersonai noteiktās stundas algas likmes, ievērojot noteiktos kritērijus un uzskaitīto amatpersonas iesaistes vai saskares stundu skaitu, bet tās apmērs nedrīkst pārsniegt 20 procentus no amatpersonai noteiktās mēnešalgas.5. Pilnvarot iekšlietu ministru noteikt piemaksas apmēra noteikšanas kārtību.6. Uzdevumu Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par nepieciešamajiem papildu finanšu līdzekļiem no valsts budžeta programmas “Līdzekļi neparedzētiem gadījumiem” atbilstoši faktiski nepieciešamajam apmēram, kas nepārsniedz 1.punktā noteikto apmēru.7. Uzdevumu Iekšlietu ministrijai sagatavot un iekšlietu ministram līdz 2021.gada 1.februārim iesniegt Ministru kabinetā pārskatu par šā finansējuma izlietojumu atbilstoši faktiskajai situācijai. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija, Valsts robežsardze. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmai-ņas, salīdzi-not ar vidēja termiņa budžeta ietvaru 2022. gadam | izmaiņas, salīdzi-not ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 704 513 | 0 | 0 | 0 | 0 | 0 |
| 2.1. valsts pamatbudžets | 0 | 704 513 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -704 513 | 0 | 0 | 0 | 0 | 0 |
| 3.1. valsts pamatbudžets | 0 | -704 513 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 704 513 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Iekšlietu ministrija normatīvajos aktos noteiktajā kārtībā sagatavos un iesniegs Finanšu ministrijai pieprasījumu, vienlaikus iekļaujot detalizētus aprēķinus, par rīkojuma projekta 1.punktā minēto līdzekļu piešķiršanu no līdzekļiem neparedzētiem gadījumiem atbilstoši faktiski nepieciešamajam apmēram. Papildus nepieciešamais finansējums (aprēķināts indikatīvi, ņemot vērā laikposmā no 2020.gada 12.marta līdz 2020.gada 31.maijam (turpmāk –1.uzliesmojums) Covid-19 jautājumu risināšanā un seku novēršanā iesaisto amatpersonu skaitu) un faktiskie izdevumi atšķirsies, jo piemaksas tiks noteiktas, ņemot vērā iestāžu sagatavoto izsekojamo uzskaiti par faktiski veikto darbu pārskata periodā, konkrētām iesaistītajām amatpersonām noteikto mēnešalgu, kā arī piemaksas apmēru, kas nepārsniegs 20 procentus no amatpersonai noteiktās mēnešalgas. Papildu nepieciešamā finansējuma indikatīvais apmērs aprēķināts atbilstoši šādai formulai:*(indikatīvi prognozējamā vidējā mēnešalga) x 0,2 (piemaksas apmēra koeficients) x (iesaistīto amatpersonu skaits 1.uzliesmojumā) x 2 mēneši x 1,2409 (darba devēja VSAOI).***Indikatīvi nepieciešamais finansējums 2020.gadā laika periodā no 1.oktobra līdz 30.novembrim – KOPĀ:  704 513 *euro,* tai skaitā:****Valsts policija – 400 161 *euro***1047 *euro* x 0,2 x 770 x 2=  322 476 *euro*x 1,2409 =  400 161 *euro***Valsts robežsardze *– 304 352 euro***939 *euro* 0,2 x 653 x 2 =  245 267 *euro* x 1,2409 =  304 352 *euro**Finansējuma apjoms pa iestādēm tiks precizēts atbilstoši faktiskajai situācijai.*  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi tiks segti Iekšlietu ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no valsts budžeta programmas 02.00.00 “Līdzekļi neparedzētiem gadījumiem”. Aprēķinā iekļauts Valsts policijai un Valsts robežsardzei indikatīvi nepieciešamais finansējums. Var tikt iesaistītas arī citas Iekšlietu ministrijas padotības iestādes, ja tas būs nepieciešams.Valsts kontrole starpziņojumā “Iekšlietu nozares amatpersonu, kuras bijušas tieši iesaistītas Covid–19 izplatības ierobežošanā, piemaksām papildus piešķirtā finansējuma izlietojums” (Nr.2.4.1-12/2020) norādīts (7.lpp.), ka “Revidentu vērtējumā, ja iekšlietu resora iestādes vēlējās minēto piemaksu apmēru noteikt proporcionāli precīzi uzskaitītajam darba laikam, kuru amatpersonas ir pavadījušas tiešā saskarē ar inficētām, iespējami inficētām vai riska grupas personām, *labāks risinājums būtu izmantot līdzīgu kārtību, kādā tiek aprēķinātas, piemēram, piemaksas par darbu nakts stundās, tas ir, rēķināt piemaksu noteiktā procentuālā apmērā par konkrētajām īpašajos apstākļos nostrādātajām stundām. Tā tiktu nodrošināts, ka piemaksas visām amatpersonām tiek aprēķinātas taisnīgi, atbilstoši ieguldījumam*.”Nosakot piemaksas aprēķināšanas metodiku, Iekšlietu ministrija ņems vērā Valsts kontroles viedokli, vienlaikus nosakot tādus iesaistes ierobežojumus, lai piemaksas apmērs nepārsniegtu 20 procentus no amatpersonai noteiktās mēnešalgas.Valsts un pašvaldības institūciju amatpersonu un darbinieku atlīdzības likuma 15.pantā “Speciālās piemaksas” noteikts:(1) Amatpersona (darbinieks) saņem speciālās piemaksas par darbu (dienestu), kas saistīts ar īpašu risku, par nosacījumiem, kas saistīti ar amata (dienesta, darba) specifiku, par diplomātisko rangu, izdienu un speciālo dienesta pakāpi. *Speciālās piemaksas, to apmērus un piešķiršanas un izmaksas kārtību reglamentē Ministru kabinets*.(2) Par īpašu risku šā likuma izpratnē uzskatāms amats (dienests, darbs), kas saskaņā ar darba vides risku novērtējumu ir saistīts ar tik lielā mērā paaugstinātu psiholoģisko vai fizisko slodzi vai risku darbinieka drošībai un veselībai, ka to nevar novērst vai samazināt līdz pieļaujamam līmenim ar darba aizsardzības pasākumiem.Piemaksa par darbu paaugstināta riska un slodzes apstākļos sabiedrības veselības apdraudējumā saistībā ar Covid-19 uzliesmojumu un seku novēršanu definējama kā speciālā piemaksa, kurai vienlaikus nav regulārs raksturs, jo tā nosakāma tikai konkrētā situācijā.**Ministru kabineta protokollēmuma projekts paredz**:1. Izdevumus, kas saistīti ar *piemaksu* amatpersonām par darbu paaugstināta riska un slodzes apstākļos sabiedrības veselības apdraudējumā saistībā ar Covid-19 uzliesmojumu un seku novēršanu (turpmāk – Covid-19 izplatības ierobežošana) par laika periodu *no 2020.gada 1.decembra līdz 2020.gada 31.decembrim segt no valsts budžeta programmas 02.00.00 “Līdzekļi neparedzētiem gadījumiem” 2021. gadā*. Ievērojot to, ka piemaksa aprēķināma par pilnu mēnesi, par decembra mēnesi to nav iespējams aprēķināt un izmaksāt 2020.gadā.2. Izdevumus, kas saistīti ar amatpersonu virsstundu darbu (*samaksa par dienesta pienākumu izpildi virs noteiktā dienesta pienākumu izpildes laika*) ārkārtas uzdevumu veikšanai Covid-19 izplatības ierobežošanai, atbilstoši faktiskajam virsstundu apjomam, kas izveidojies laika periodā no 2020. gada 1. oktobra līdz 2020. gada 31. decembrim, segt no valsts budžeta programmas “Līdzekļi neparedzētiem gadījumiem” 2021. gadā.Valsts un pašvaldības institūciju amatpersonu un darbinieku atlīdzības likuma 14. panta devītā daļa nosaka:“(9) Amatpersonai (darbiniekam), kam noteikts summētais darba laiks, tā *atskaites periods ir četri mēneši*, ja normatīvajos aktos vai darba koplīgumā nav noteikts cits atskaites periods. Apmaksā vai ar apmaksātu atpūtas laiku kompensē virsstundas, kas četru kalendāra mēnešu laikā vai normatīvajos aktos vai darba koplīgumā noteiktajā atskaites periodā nostrādātas virs normālā darba laika stundu kopsummas. Normālā darba laika stundu kopsummā neieskaita laiku, kad darbs nav veikts attaisnojošu iemeslu dēļ.”Samaksu par virsstundu darbu saistībā ar Covid-19 ierobežošanu veic tikai tad, ja četru mēnešu uzskaites periodā (2020.gada 1.septembris – 2020.gada 31.decembris) konkrētai amatpersonai izveidojušās virsstundas, kuras nav iespējams kompensēt ar apmaksātu atpūtas laiku. Vienlaikus Valsts un pašvaldības institūciju amatpersonu un darbinieku atlīdzības likuma 14. panta desmitā daļa nosaka:(10) Iekšlietu ministrijas sistēmas iestādes vai Ieslodzījuma vietu pārvaldes amatpersonai ar speciālo dienesta pakāpi par dienesta pienākumu pildīšanu virs noteiktā dienesta pienākumu izpildes laika nosaka samaksu (ņemot vērā virsstundu skaitu) atbilstoši tai noteiktajai stundas algas likmei, kā arī nosaka piemaksu 100 procentu apmērā no tai noteiktās stundas algas likmes, ja amatpersonu iesaista dienesta pienākumu pildīšanā virs noteiktā dienesta pienākumu izpildes laika:1) lai nodrošinātu īpaši nozīmīgus valsts pasākumus, novērstu katastrofu un dabas stihiju sekas, nodrošinātu sabiedrisko kārtību un drošību vai veiktu citus ārkārtas uzdevumus, un šim mērķim saskaņā ar īpašu Ministru kabineta lēmumu ir piešķirti vai gadskārtējā valsts budžeta likumā ir paredzēti valsts budžeta līdzekļi;[…]4) lai nodrošinātu nepārtrauktu vai steidzamu, iepriekš neparedzētu uzdevumu veikšanu, ja amatpersonu iesaista dienesta pienākumu pildīšanā saskaņā ar iestādes vadītāja vai viņa pilnvarotas amatpersonas lēmumu.”Par šiem gadījumiem samaksu par virsstundu darbu var noteikt, neievērojot devītajā daļā noteikto. Ievērojot, ka šādus gadījumus nevar prognozēt, samaksa visām amatpersonām veicama vienlaicīgi. 3. Uzdevumu Iekšlietu ministrijai normatīvos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”, lai nodrošinātu iepriekš minētā atalgojuma izmaksu 2021.gadā. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Finanšu ministrija, Valsts policija, Valsts robežsardze. Var tikt iesaistītas arī citas Iekšlietu ministrijas padotības iestādes, ja tas būs nepieciešams. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

06.11.2020. 11:49

3011

A.Strode, 29244732

alda.strode@iem.gov.lv